### 12.    Vedtægtsændringer for Vestsjællands Brandvæsen

**Åbent**

Sagsnr.: 326-2016-7664        J.nr.: 14.00.04            Dokumentnr.:
326-2016-46106

**Sagstype**

Beslutning

**Resume og sagens baggrund**

Kommunalbestyrelser
og byråd i Holbæk, Kalundborg, Lejre, [adresse], Sorø og Slagelse besluttede på
sine møder i juni 2015 at samordne de 6 kommunale beredskaber - og dermed
dannelsen af Vestsjællands Brandvæsen pr. 1. januar 2016 ved at godkende
vedtægten.

Efterfølgende
blev vedtægten jf. kommunestyrelseslovens § 60, stk. 1, fremsendt til
godkendelse i Statsforvaltningen. Statsforvaltningen gav en betinget
godkendelse, da der blev ønsket et antal præciseringer i vedtægten.

Efterfølgende
har bl.a. revision og bank foreslået, at der blev tilføjet tegningsregler i
vedtægten - og endelig besluttede Slagelse Kommune umiddelbart inden julen 2015
at træde ud af samarbejdet.

**Indstillinger**

Sagen
er behandlet i Den fælleskommunale Beredskabskommission hhv. den 18. december
2015 og 5. januar 2016. Beredskabskommissionen  indstiller forslaget til
godkendelse.

**Behandling**

Økonomiudvalg,
kommunalbestyrelse

**Sagsfremstilling**

Kommunalbestyrelser og Byråd i Holbæk, Kalundborg,
Lejre, [adresse], Slagelse og [adresse] godkendte i juni 2015 vedtægten for
det fælleskommunale selskab "Vestsjællands Brandvæsen". Jf.
kommunestyrelseslovens § 60, stk. 1, skal Statsforvaltningen efterfølgende
godkende vedtægten.

Statsforvaltningen gav ved brev af 27. oktober 2015 en
betinget godkendelse af vedtægten, da Statsforvaltningen ønskede nogle
præciseringer i vedtægten.

Efterfølgende har revision, bank m.fl. foreslået, at
der blev tilføjet tegningsregler i vedtægten.

Endelig besluttede Slagelse Byråd på et møde den 23.
december 2015, at Slagelse Kommune ikke skulle deltage i dannelsen af
Vestsjællands Brandvæsen.

Af ovenstående 3 grunde indstiller den fælleskommunale
beredskabskommission flg. ændringer af vedtægten for Vestsjællands Brandvæsen,
således at

a. Statsforvaltningens
ønsker om præciseringer indarbejdes i vedtægten

b. tegningsregler
indarbejdes i vedtægten

c. konsekvenser af
[adresse] udtræden af samarbejdet indarbejdes i vedtægten

ad a, præciseringer

Statsforvaltningen har fokuseret på følgende forhold:

· at
Statsforvaltningen skal godkende, hvis Vestsjællands Brandvæsen opretter eller
indgår i samarbejde om dannelse af selskaber (ændring i §1, stk. 4)

· at
de områder, hvor politiets repræsentanter ikke har stemmeret bliver mere
præcist defineret (ændring i §3, stk. 1)

· at
hæftelsesforholdene præciseres (ændring i§6, stk. 3)

· at
budget- og regnskabskompetencer er ensartede (ændring i §9, stk. 1)

ad. b, tegningsregler

· Der
foreslås følgende tegningsregler (ny § 10):

[adresse]
Brandvæsen tegnes af:

- formanden og
beredskabsdirektøren

- næstformanden og
beredskabsdirektøren, eller

- formanden og
beredskabsdirektørens stedfortræder.

Beredskabsdirektøren
kan herudover indgå de aftaler og kontrakter, der er en naturlig del af
varetagelsen af daglig ledelse, jf. delegationsreglerne i §8.

ad
c, [adresse] udtræden af selskabet:

· En
række ændringer hvor Slagelse har været nævnt i vedtægten - samt
konsekvensrettelser i antal bestyrelsesmedlemmer m.v.

Efter
kommunalbestyrelsernes fornyede godkendelse af vedtægten, skal vedtægten jf.
kommunestyrelseslovens § 60 fremsendes til endelig godkendelse i
Statsforvaltningen.

**Økonomiske konsekvenser**

Slagelse
Kommunes beslutning om ikke at deltage i dannelsen af Vestsjællands Brandvæsen
har ingen økonomiske konsekvenser for de resterende 5 ejerkommuner.

Der er således
ingen økonomiske konsekvenser af vedtægtsændringerne.

**Økonomiudvalgets møde den 22.
februar 2016:**

Anbefales.

**Bilag**

|  |  |
| --- | --- |
| Bilag 3 - Betinget godkendelse af vedtægter | 326-2016-46100 |
| Bilag 1 - Udkast til vedtægter med angivelse af ændringer | 326-2016-46095 |
| Bilag 2 - Forslag til vedtægtsændringer | 326-2016-46098 |